**ADATKEZELÉSI TÁJÉKOZTATÓ**

**a 2022. évi népszámlálás lebonyolításában közreműködő számlálóbiztosok jelentkezéséhez**

Jelen adatkezelési tájékoztató célja, hogy az Ön számára információkat nyújtson a 2022. évi népszámlálás lebonyolításában közreműködő számlálóbiztosi jelentkezésével összefüggésben megvalósuló adatkezelési tevékenységről.

A Szentendrei Közös Önkormányzati Hivatal a 2022. évi népszámlálás lebonyolításával összefüggésben a számlálóbiztosok jelentkezése során megvalósuló adatkezelési tevékenysége vonatkozásában a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács 2016/679. sz. Rendeletének (továbbiakban: Rendelet) 13. cikkében foglalt tájékoztatási kötelezettségének az alábbiak szerint tesz eleget:

**1. Adatkezelő neve és elérhetőségei:**

Név: **Szentendre Közös Önkormányzati Hivatal**

székhelye: 2000 Szentendre, Városház tér 3.

PIR törzsszáma: 395368

adószám: 15395364-2-13

képviselője: dr. Schramm Gábor jegyző

Telefonszám: 06/30-9820698

E-mail cím: nepszamlalas@szentendre.hu

**2. Adatkezelés célja:**

Adatkezelő a 2022. évi népszámlálás előkészítése és eredményes lefolytatása érdekében az érintettek által megadott személyes adatokat a számlálóbiztosok kiválasztása, a velük történő kapcsolattartás, továbbá a számlálóbiztosi feladatok ellátására kötendő szerződéskötés és a pénzügyi elszámolás céljából kezeli.

Adatkezelő a megadott személyes adatokat eltérő célra nem használja.

**3. Adatkezelés jogalapja:**

- A 2021. évi népszámlálásról szóló 2018. évi CI. törvény 4.§ (2) bekezdése szerint a népszámlálás helyi előkészítéséről és a település közigazgatási területén az adatfelvétel végrehajtásáról - az internetes adatgyűjtés előkészítése és lebonyolítása, valamint a (3) bekezdésben foglaltak kivételével - a települési (a fővárosban a kerületi) önkormányzat jegyzője gondoskodik.

- A 2021. évi népszámlálás végrehajtásával kapcsolatos egyes feladatokról, valamint az Országos Statisztikai Adatfelvételi Program kötelező adatszolgáltatásairól szóló 388/2017. (XII. 13.) Korm. rendelet módosításáról szóló 362/2020. (VII. 23.) Korm. rendelet (továbbiakban: kormányrendelet) 1.§ (1) bekezdése alapján a népszámlálás területi előkészítésében és az adatfelvétel végrehajtásában a települési önkormányzatok részéről a jegyzők helyi népszámlálási felelősként vesznek részt.

A kormányrendelet 3. § (1) bekezdésében foglaltak értelmében a helyi népszámlálási felelős feladata közé tartozik a KSH iránymutatása alapján számlálóbiztosi hálózat létrehozása és folyamatos biztosítása az adatfelvétel végrehajtására, a számlálóbiztosi megbízási szerződések megkötése, a számlálóbiztosok igazoló okmányokkal, összeíráshoz szükséges, a KSH által biztosított elektronikai eszközökkel és segédanyagokkal, nyomtatványokkal való ellátása,

- adatkezelő az előzőekben hivatkozott jogszabályokban foglalt feladatok ellátása érdekében, a 2022. évi népszámlálás lebonyolításában közreműködő számlálóbiztosok kiválasztása, és a velük történő kapcsolattartás biztosítása céljából kezeli az érintettek által megadott személyes adatokat a Rendelet 6. cikk (1) bekezdés a) pontja alapján, így az adatkezelés jogalapja az érintetteknek az adatkezelési tájékoztató megismerését követően adott önkéntes, konkrét és egyértelmű hozzájárulása, melyet érintettek a Hozzájáruló nyilatkozat elnevezésű nyomtatvány kitöltésével és aláírásával adnak meg.

**4. Az adatkezelő által kezelt adatok köre:**

A 2022. évi népszámlálás lebonyolításában közreműködő számlálóbiztosnak jelentkező érintettek által megadott személyes adatok, melyeket adatkezelő papíralapon és elektronikus formában kezel.

|  |  |  |
| --- | --- | --- |
| **Kezelt személyes adatok köre** | **Adatkezelés célja** | **Adatkezelés jogalapja** |
| Számlálóbiztosnak jelentkező természetes személy neve, lakcíme, aláírása, életkora, legmagasabb iskolai végzettsége, számítógépes ismerete, érintőképernyős készülék használatában való jártassága | Adatkezelő az adatokat a 2022. évi népszámlálás lebonyolításában közreműködő számlálóbiztosok kiválasztása, a jelentkező érintettek számlálóbiztosi feladatok ellátására való alkalmasságának megállapítása céljából kezeli. | Adatkezelés a Rendelet 6. cikk (1) bekezdés a) pontja alapján, az érintett személy hozzájárulásán alapul. |
| Számlálóbiztosnak jelentkező természetes személy tartózkodási helye, telefonszáma, e-mail címe | Az adatkezelés célja a 2022. évi népszámlálásra lebonyolításában közreműködő számlálóbiztosoknak jelentkező érintettekkel történő kapcsolattartás | Adatkezelés a Rendelet 6. cikk (1) bekezdés a) pontja alapján, az érintett személy hozzájárulásán alapul. |

Adatkezelő a fentiekben részletezett adatokon kívül más személyes adatot Önről nem rögzít és kezel.

**5. Adattovábbítás:**

A számlálóbiztosok személyes adatait a KSH részére továbbítja a KSH általa működtetett informatikai rendszerben történő rögzítés céljából. A KSH az informatikai rendszerben rögzített személyes adatokat a Call Centerbe érkező megkeresés esetén az érintett adatszolgáltatónak megadja.

**6. Adatkezelés időtartama:**

Adatkezelő a számlálóbiztosi feladat ellátására kiválasztott érintettek személyes adatait a 2022. évi népszámlálás előkészítése és lefolytatása, az azt követő pénzügyi elszámolás időtartama alatt, illetőleg az érintett személy hozzájárulásának visszavonásáig kezeli. A számlálóbiztosi feladat ellátására kiválasztott érintettek személyes adatai a számlálóbiztosi megbízási szerződés megkötéséhez is felhasználásra kerülnek. A számlálóbiztosi feladatokat ellátó érintetteknek a pénzügyi elszámoláshoz szükséges, számviteli bizonylaton szereplő személyes adatait a számvitelről szóló 2000. évi C. törvény 169. §-ában foglaltak alapján az üzleti év lezárásától számított 8 évig kell megőrizni, míg az érintettek által megadott egyéb személyes adatokat adatkezelő az önkormányzati hivatalok egységes irattári tervének kiadásáról szóló 78/2012. (XII.28.) BM rendelet és belső szabályzatok szerinti időtartamig őrzi meg.

A számlálóbiztosnak nem kiválasztott érintettek személyes adatai a kiválasztási eljárás lezárását követő 30 napon belül törlésre kerülnek.

**7. Az adatok megismerésére jogosultak köre, adattárolás helye:**

Az Ön által megadott személyes adatokhoz kizárólag az adatkezelő arra kifejezetten feljogosított munkatársai, valamint vele jogviszonyban álló olyan személyek férhetnek hozzá, akik a 2. pontban meghatározott adatkezelési cél érdekében a 2022. évi népszámlálás előkészítésével és lefolytatásával kapcsolatos feladatok ellátásában részt vesznek. Adatkezelő különös figyelmet fordít arra, hogy az Ön személyes adatainak kezelésére kizárólag a 2. pontban meghatározott adatkezelési cél megvalósításához szükséges mértékben kerüljön sor.

**8. Adatbiztonsági intézkedés:**

Az adatkezelő minden tőle elvárható szükséges intézkedést megtesz az általa kezelt személyes adatok biztonsága érdekében, gondoskodik azok megfelelő szintű védelméről, különösen a jogosulatlan hozzáférés, megváltoztatás, továbbítás, nyilvánosságra hozatal, törlés, megsemmisülés, megsemmisítés ellen. Az adatkezelő a személyes adatokat bizalmasan kezeli. Az adatkezelő az adatok biztonságáról megfelelő technikai és szervezési intézkedésekkel gondoskodik.

**9. Az érintett személy jogai:**

Az érintett személy az adatkezelőnél kérheti a személyes adatainak helyesbítését, törlését, zárolását, továbbá tájékoztatást kérhet az adatairól, azok forrásáról, az adatkezelés céljáról, jogalapjáról, időtartamáról, az adatkezeléssel összefüggő tevékenységről, az esetleges adatvédelmi incidens körülményeiről, hatásairól és az elhárításra megtett intézkedésekről.

- Az érintett személy jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

- Tájékoztatás kéréshez való jog keretében az érintett személy tájékoztatást kérhet adatkezelőtől arról, hogy milyen személyes adatait, milyen jogalapon, milyen adatkezelési célból, milyen forrásból, mennyi ideig kezeli, illetőleg, hogy adatkezelő kinek, mikor milyen jogszabály alapján, mely személyes adataihoz biztosított hozzáférést, vagy kinek továbbította a személyes adatait.

- Helyesbítéshez való jog keretében az érintett személy kérheti, hogy adatkezelő a tévesen vagy hiányosan rögzített adatait helyesbítse, kiegészítse.

- Zároláshoz (adatkezelés korlátozása) való jog keretében az érintett személy kérheti, hogy adatkezelő zárolja a személyes adatokat jogi igényének előterjesztéséhez az erre vonatkozó kérelme benyújtásáig, illetve a tiltakozásához való joga érvényesítése során benyújtott megkeresése elbírálásáig.

- Tiltakozáshoz való jog keretében az érintett személy tiltakozhat személyes adatainak kezelése ellen. A tiltakozási jog gyakorlása során az adatkezelő bizonyítja, hogy az adatkezelés olyan kényszerítő jogos indok alapján kerül sor, amely elsőbbséget élvez az érintettek érdekeivel, jogaival és szabadságával szemben.

 - Törléshez való jog keretében az érintett személy kérheti adatkezelőtől adatai törlését, az alábbi körülményekre való hivatkozással:

* adatkezelés céljának megvalósításához az érintett személyes adatai már nem szükségesek,
* az érintett az adatai kezeléséhez történő hozzájárulását visszavonta, és az adat más jogalap alapján nem kezelhető,
* az érintett tiltakozott az adatkezelés ellen és adatkezelő meggyőződött a tiltakozásban foglaltak jogszerűségéről,
* az érintett személyes adatait jogellenesen kezelték,
* amennyiben jogszabály előírja az adatok törlését.

**10. Az adatkezeléssel kapcsolatos jogérvényesítési lehetőségei**

**10.1.** Amennyiben Ön úgy véli, hogy személyes adatainak kezeléséhez fűződő jogai sérültek vagy annak veszélye fennáll, tájékoztatásért és jogainak gyakorlásáért az adatkezelőhöz fordulhat.

Az adatkezelő adatvédelmi ügyekben tájékoztatást nyújtó felelőse:

Név: dr. Kocsis Krisztina

Beosztás: adatvédelmi tisztviselő

Telefon: 26/785-144

E-mail: dr.kocsis.krisztina@szentendre.hu

Postacím: 2000 Szentendre, Városház tér 3.

**10.2. A Nemzeti Adatvédelmi és Információszabadság Hatósághoz (NAIH) fordulás lehetősége**

Az információs önrendelkezési jogról és az információszabadságról szóló 2011. évi CXII. törvény 52. § (1) bekezdése alapján a Nemzeti Adatvédelmi és Információszabadság Hatóságnál bejelentéssel bárki vizsgálatot kezdeményezhet arra hivatkozással, hogy a személyes adatainak kezelésével kapcsolatban jogsérelem következett be, vagy annak közvetlen veszélye áll fenn.

**NAIH elérhetőségei:**

Posta cím: 1363 Budapest, Pf.: 9.

Cím (székhely): 1055 Budapest, Falk Miksa utca 9-11.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

**10.3. Bírósági eljárás kezdeményezése**

Amennyiben az Ön megítélése szerint az adatkezelő a személyes adatokat a személyes adatok kezelésére vonatkozó szabályok megsértésével kezeli, közvetlenül bírósághoz is fordulhat.